Mgr. Alexander Soetandio Djajasiswaja () yaiku uskup Bandung saka 11 November 1984 nganti tumeka sédané.

Pawiyatan 
Djajasiswaja sekolah ing Seminari Santo Petrus Kanisius ing mangsa Jepang, Perang Donya II. Dhèwèké uga ngrengkuh gelar ing kauripan religius ing East Asian Pastoral Institute, Manila, Filipina

Djajasiswaja prigel ing abasa Inggris lan Walanda sarta telung basa liyané kanthi pasif, yaiku Latin, Prancis, lan Jerman.

Pakaryan

Minangka imam 
Djajasiswaja ditahbisaké minangka imam déning Mgr. Albertus Soegijapranata, S.J. ing Muntilan, Jawa Tengah tanggal 7 September 1958. Wiwit 1958 tekan 1969, Djajasiswaja ngayahi jejibahan minangka Pastor Paroki Klaten, Wates, Solo, Pugeran, Yogyakarta. Djajasiwaja sing wektu kuwi uga kapasrahi minangka Vikaris Episkopal Keuskupan Agung Semarang uga dadi pejabat sawatara Uskup Agung Semarang samunduré Kardinal Justinus Darmojuwono. Wiwit 1975 nganti taun 1984, dhèwèké makarya ing Paroki Katedral Semarang. Kejaba ik, Djajasiswaja uga naté dadi anggota DPR Kutha Yogyakarta rong periodhe.

Minangka Uskup Bandung 
Djajasiswaja kapilih dadi Uskup Bandung tanggal 28 Juli 1984 déning Paus Yohannes Paulus II, lan tanggal 11 November 1984 ditahbisaké minangka Uskup. Kardinal Justinus Darmojuwono, Uskup Agung Emeritus Semarang kadhapuk dadi Uskup Panahbis Utama, sawatara Mgr. Alfred Gonti Pius Datubara, O.F.M. Cap., Uskup Agung Medan lan Mgr. Alphonsus Augustus Sowada, O.S.C., Uskup Agats dadi Uskup Ko-konsekrator.

Rujukan

Pranala njaba 

  Biodata di Mirifica 
 Berita kematian di Jakarta Post , 21 Januari 2006
 "Uskup Bandung Meninggal" , Pikiran Rakyat, 20 Januari 2006

Tokoh dari Surakarta
Uskup Indonesia
Tokoh Jawa